31989D0691
L 400/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 21 декември 1989 година
за сключване на Споразумението между Европейската икономическа общност и Република Исландия относно системите за електронен обмен на данни с търговско предназначение
(89/691/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 235 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че с Решение 87/499/ЕИО (4) Съветът прие програма на Общността за електронен обмен на данни с търговско предназначение, която използва комуникационните мрежи (Tedis);
като има предвид, че с Решение 89/241/ЕИО (5) Съветът измени решение 87/499/ЕИО, за да позволи на предприятията на трети страни, с които Общността е сключила споразумения за асоцииране към програмата Tedis, да участват в осъществяването ѝ;
като има предвид, че с Решение 89/241/ЕИО Съветът упълномощи Комисията да води преговори за такива споразумения с държавите-членки на Европейската асоциация за свободна търговия;
като има предвид, че следователно Споразумението между Европейската икономическа общност и Република Исландия относно системите за електронен обмен на данни с търговско предназначение следва да бъде одобрено,
РЕШИ:
Член 1
Споразумението между Европейската икономическа общност и Република Исландия относно системите за електронен обмен на данни с търговско предназначение се одобрява от името на Общността.
Текстът на споразумението е приложен към настоящото решение.
Член 2
Председателят на Съвета извършва, от името на Общността, нотифицирането, предвидено в член 8 от споразумението.
Съставено в Брюксел на 21 декември 1989 година.